‏18/11/2015

‏ו' כסלו תשע"ו

לכבוד

ציבור מזמיני הכיבודים

שלום לכולם,

הנדון : **הנחיה בנושא הזמנת כיבודים**

בהתאם למחויב על פי דיני המכרזים עורך המכון מעת לעת מכרזים המיועדים לתת מענה לצרכי כלל המכון, על יחידותיו. במסגרת זו ערך המכון מכרז בנושא אספקת כיבודים ליחידותיו השונות. הספקים אשר הוכרזו כזוכים במכרז הם "נעמה להב בע"מ (רולדין)" ו"איכות קייטרינג שולץ 1997 בע"מ".

כידוע לכולם, לאחר שנערך מכרז, הזמנת טובין/שירותים/עבודות מושא המכרז, אפשרית **מזוכי המכרז בלבד**, למעט במקרים חריגים כמפורט במזכרה של סגן הנשיא למנהל וכספים מ 20.5.2015, כפי שעודכן בימים אלו (מצורף בזאת).

למען הסר ספק אבקש להבהיר, כי כאשר המכון עורך מכרז ונבחרים זוכים, לא ניתן להזמין טובין/שירותים/עבודות מספקים אחרים, מלבד הזוכים , גם לא בהתאם לפטור סכום הקבוע בתקנה 3(1) לתקנות חובת המכרזים (התקשרויות של מוסד להשכלה גבוהה), התש"ע-2010.

למרות הנחיות אלו אנו עדים לאחרונה בלא מעט מקרים בהם מתבצעות הזמנות פרטניות של כיבודים שלא מהזוכים במכרז.

התנהלות זו הינה בעייתית הן במישור החוקי והן במישור היחסים מול הספקים הזוכים במכרז, והיא בוודאי תפגע באטרקטיביות של המכרז הבא שהמכון יפרסם בנושא.

לאור האמור אבקש לחדד את ההתנהלות המתחייבת במקרה של רכישת כיבודים ע"י היחידות השונות:

1. הזמנת כיבודים תבוצע מהספקים הזוכים במכרז המפורטים לעיל או ממפעילי המסעדות במכון בלבד, בהתאם לתנאים המפורטים באתר המסעדות של המכון בכתובת: <http://www.weizmann.ac.il/food/he/node/6151> .
2. חריגה מהאמור לעיל תתאפשר רק במקרים שלהלן **ובאישורו** מראש של החת"מ כדלקמן:
   1. **רכישה של כיבודים אשר לא נכללו במכרז**. למען הסר ספק, מודגש כי במקרה בו כלולים במכרז כיבודים **דומים** לנדרש, יש להזמינם מהזוכה במכרז ולא ניתן להזמינם מספק שלא זכה במכרז. רק במקרה בו מדובר בכיבודים אשר **אינם** כלולים **כלל** במכרז, ניתן להזמינם מספק שלא זכה במכרז. **לדוגמה**: מגשים של ירקות או פירות או כריכים יש להזמין בכל מקרה מזוכה במכרז, גם אם סוגי הכריכים או אופן הגשתם שונה. ניתן להזמין מספק שלא זכה במכרז כיבוד כגון פלאפל, אשר לא נכלל כלל במכרז. מודגש כי במקרה בו הכיבודים אינם כלולים במכרז, יש לפנות קודם אל הספקים הזוכים ולברר מולם האם יוכלו לספק את הכיבוד הנדרש.

2.2 **מחיר הספק האלטרנטיבי עבור הזמנה מסוימת של כיבודים נמוך ב-15% ומעלה ממחיר המכרז עבור הכיבודים המדוברים**. במקרה כזה, יש לפנות לזוכה במכרז ולאפשר לו להשוות את המחיר עבור הזמנה זו להצעת הספק האלטרנטיבי. **רק אם הזוכה במכרז אינו נענה להצעה** (דהיינו, אינו משווה את המחיר להצעת הספק האלטרנטיבי), **ניתן לרכוש את הכיבודים על פי אותה הזמנה מהספק האלטרנטיבי.**

1. מודגש בזאת כי הוראות הנחיה זו לעיל כפופות לאמור בתקנה 3(1) לתקנות חובת המכרזים (התקשרויות של מוסד להשכלה גבוהה), תש"ע – 2010 ולמגבלות המפורטות בה, לרבות בכל הנוגע לסכומים הנקובים בה.

בברכה,

נתן שטרק

ראש אגף הרכש

העתקים:

סגן הנשיא למנהל וכספים

ראשי אגפים

ראשי ענפים

ראשי מנהל